নিজস্ব প্রতিবেদন:  পারিবারিক বিবাদের জের। খাস কলকাতায় কিশোরীকে তুলে নিয়ে গিয়ে ধর্ষণের চেষ্টা। অভিযোগ তারই জ্যাঠার বিরুদ্ধে। লেদার কমপ্লেক্স থানায় অভিযোগ দায়ের হয়েছে। পরিবারের মধ্যে থেকেই এমন আঘাত? এখনও ভাবতে পারছেন না আক্রান্ত কিশোরী।  ঘটনার দিন বাড়িতে একাই ছিলেন কিশোরী। সন্ধেবেলায় তাঁকে তুলে জঙ্গলে নিয়ে যায় কয়েকজন। সেখানে গণধর্ষণের চেষ্টা হয়। কিশোরীর চিত্‍কার শুনে এক প্রতিবেশী মহিলা ছুটে যান। তখ কিশোরীকে ফেলে দুষ্কৃতীরা পালায়। কিন্তু সবচেয়ে চাঞ্চল্যকর বিষয় হল, হামলাকারীরা পরিচিত। কিশোরীরই আত্মীয়। সম্পর্কে জ্যাঠা। অন্তত এমনটাই অভিযোগ কিশোরীর। আপাতত ন্যাশনাল মেডিক্যাল কলেজে চিকিত্‍সাধীন কিশোরী। লেদার কমপ্লেক্স থানায় অভিযোগ জানিয়েছে পরিবার।